Edurne Yañez Zaldunbide

Edurne Yañez Zaldunbide (Bilbo, 1964ko azaroaren 11) Seaskako ikastoletan aritu eta erretretan den irakasle eta psikopedagogoa da.

 Bizitza 
Bizkaian sortu eta Lapurdin bizi da.
ezkerrera|thumb|415x415px|Edurne Yañez, justizia soziala
Justizia sozialaren aldeko ekintzailea da, horretarako etxean eta hezkuntzan berdintasunean heztea eta berdintasun politika aktiboak bermatzea oinarrizkoak direla uste du. Lekeitio eta Hendaia artean aritzen da justizia soziala lortzeko ekarpenak egiten.

2025eko martxoan egin zen ‘Emakumeak eta justizia soziala’ hendaiar emazteen erakusketako  partaide izan zen.

 Lehen urteak 
Haurtzaroa Lekeition bizi izan zuen. 

 Ikasketak 
Inmakulada eskolan eta Lekeitioko eskola publikoan egin zituen Lehen mailako ikasketak.

Ondarroako institutuan egin zituen Bigarren hezkuntzako ikasketak eta Donostian EHUn magisteritza eta psikopedagogia ikasketak.

 Zaletasunak 
Kosmetika eta garbiketa produktuak formulatzea eta egitea da bere zaletasunetako bat. Artilezko eskulanak ehuntzen ditu, artile eta orratzen txirikordatzaile trebea delako.

Irakurketa, zinema eta denbora-pasa jardueren zale da. Mendi ibilaldietan eta bere txakurraren konpainian hondartzako paseoak egiten topatuko dugu, usu. Indarketa ariketak egiten ditu gimnasioko salan eta bizikletaz ibiltzea maite du. 

Horrez gain, plazerez bizi du bere bost biloben hazte prozesua.

 Besterik 
Hendaiako euskalgintzako sustatzaile da, Korrikako lekukoaren eramaile izan da behin baino gehiagotan.  

6.000 metro koadro dituen Xixare baratzeko elkartekide da. Baratzea denen artean kudeatzen dute, eta taldekideek baratzean lan egiten dute. Baratze kultura hedatzen dute eta sasoian sasoiko produktuak lantzen dituzte era ekologikoan.  

 Ibilbide profesionala 

 Lanbidea 
1985etik 2015ra irakasle aritu zen Seaskako Hendaiako ikastolan, 5 urtez zuzendari izan zen bertan. https://www.gureikastola.eus/landing-page/historia/ https://seaska.eus/fr/Chronologie 

2015tik 2023ra arte irakasle eta zuzendari aritu zen Biriatuko ikastolan. https://www.biriatou.fr/media/biriatou/telechargement/bulletin-juillet-21.pdf

 Ekimen aipagarriak 
Akelarreren irakurraldi publikoan parte hartzaile izan da.   

Korrika lekuko eramaile izan da. 

Hendaiar emakumeak eta justizia soziala erakusketako protagonistetako bat izan da. 

 Erreferentziak 

Kategoria:Bilbotarrak
Kategoria:Lekeitiarrak
Kategoria:Hendaiarrak
Kategoria:Emakume irakasleak
Kategoria:Seaskako ikastolak
Kategoria:Baratzezaintza eta lorezaintza
Kategoria:Emakume kirolariak
Kategoria:Bizkaiko irakasleak
Kategoria:Euskal Herriko Unibertsitateko ikasleak